22008A0517(01)



PROTOKOL

Euro-mediteranskom sporazumu o pridruživanju između Europskih zajednica i njihovih država članica, s jedne strane, i države Izraela, s druge strane, o okvirnom sporazumu između Europske zajednice i države Izraela o općim načelima sudjelovanja države Izraela u programima Zajednice

EUROPSKA ZAJEDNICA, dalje u tekstu „Zajednica”,

s jedne strane,

i

DRŽAVA IZRAEL, dalje u tekstu „Izrael”,

s druge strane,

budući da:

ODLUČILI SU:

Članak 1.

Izraelu je dopušteno sudjelovanje u svim sadašnjim i budućim programima Zajednice koji su otvoreni za sudjelovanje Izraela, u skladu s odredbama kojima se donose takvi programi.

Članak 2.

Izrael financijski doprinosi općem proračunu Europske unije u skladu s posebnim programima u kojima sudjeluje.

Članak 3.

Izraelski predstavnici mogu, u pitanjima od interesa za Izrael, sudjelovati kao promatrači u upravljačkim odborima koji su odgovorni za praćenje programa u kojima Izrael financijski sudjeluje.

Članak 4.

Projekti i inicijative koje predlažu sudionici iz Izraela podliježu, u najvećoj mogućoj mjeri, istim uvjetima, pravilima i postupcima koji se za takve programe primjenjuju u državama članicama.

Članak 5.

Posebni uvjeti o sudjelovanju Izraela u svakom pojedinom programu, posebno u odnosu na uplaćeni financijski doprinos i postupke izvještavanja i vrednovanja, utvrdit će se sporazumom između Komisije, koja djeluje u ime Zajednice, i nadležnih tijela Izraela (Memorandum o razumijevanju).

Ako Izrael zatraži od Zajednice vanjsku pomoć kako bi sudjelovao u datom programu Zajednice na temelju Uredbe (EZ) br. 1638/2006 Europskog parlamenta i Vijeća od 24. listopada 2006. o utvrđivanju općih odredaba o uspostavljanju Instrumenta za europsko susjedstvo i partnerstvo (2), ili slijedom svake slične uredbe kojom se predviđa vanjska pomoć Zajednice Izraelu, financijskim se sporazumom određuju uvjeti pod kojima Izrael koristi pomoć Zajednice.

Članak 6.

U svakom se memorandumu o razumijevanju određuje, u skladu s Financijskom uredbom Zajednice, da će financijsku kontrolu ili reviziju provoditi Komisija, Europski ured za borbu protiv prijevara (OLAF) i Europski revizorski sud ili će ona biti pod njihovom nadležnosti.

Potrebno je sastaviti detaljne odredbe o financijskoj kontroli i reviziji, administrativnim mjerama, kaznama i naplatama, kako bi se Komisiji, OLAF-u i Revizorskom sudu dodijelila ovlaštenja koja su jednaka njihovim ovlaštenjima u odnosu na korisnike ili ugovaratelje s poslovnim nastanom u Zajednici.

Članak 7.

Sadašnji Protokol okvirnom Sporazumu primjenjuje se za razdoblje u kojem je na snazi Euro-mediteranski sporazum o pridruživanju između Europskih zajednica i njihovih država članica, s jedne strane, i države Izraela, s druge strane.

Ovaj Protokol potpisuju i odobravaju Zajednica i Izrael u skladu sa svojim odgovarajućim postupcima.

Svaka ugovorna strana može otkazati ovaj Protokol pisanom obavijesti koju upućuje drugoj strani. Ovaj se Protokol raskida šest mjeseci od datuma takve obavijesti.

Članak 8.

Najkasnije tri godine od stupanja na snagu ovog Protokola, i svake treće godine nakon toga, obje ugovorne stranke mogu razmotriti provedbu ovog Protokola na temelju sudjelovanja Izraela u jednom ili više programa Zajednice.

Članak 9.

Ovaj se Protokol primjenjuje, s jedne strane na područja na koja se primjenjuje Ugovor o osnivanju Europske zajednice i pod uvjetima određenima u Ugovoru, i s druge strane na državno područje Izraela.

Članak 10.

Ovaj Protokol stupa na snagu prvog dana mjeseca koji slijedi nakon dana kada su ugovorne stranke jedna drugu obavijestile diplomatskim kanalima o završetku potrebnih postupaka za njegovo stupanje na snagu.

Do njegova stupanja na snagu, ugovorne stranke su suglasne da, neovisno o završetku njihovih unutarnjih postupaka, privremeno primjenjuju odredbe Protokola od datuma njegova potpisivanja, podložno njegovom kasnijem sklapanju.

Članak 11.

Ovaj je Protokol sastavljen u po dva primjerka na svakom od službenih jezika ugovornih strana.

Svaki od tih tekstova je jednako vjerodostojan.

Članak 12.

Ovaj je Protokol sastavni dio Euro-mediteranskog sporazuma o pridruživanju između Europskih zajednica i njihovih država članica, s jedne strane, i države Izraela, s druge strane.

Съставено в Брюксел на петнадесетия ден от месец април две хиляди и осма година.

Hecho en Bruselas, el quince de abril de dos mil ocho.

V Bruselu dne patnáctého dubna dva tisíce osm.

Udfærdiget i Bruxelles, den femtende april to tusind og otte.

Geschehen zu Brüssel am fünfzehnten April zweitausendacht.

Kahe tuhande kaheksanda aasta aprillikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Απριλίου δύο χιλιάδες οκτώ.

Done at Brussels on the fifteenth day of April in the year two thousand and eight, which corresponds to the tenth day of Av in the year five thousand seven hundred and sixty eight in the Hebrew calendar.

Fait à Bruxelles, le quinze avril deux mille huit.

Fatto a Bruxelles, addì quindici aprile duemilaotto.

Briselē, divtūkstoš astotā gada piecpadsmitajā aprīlī.

Priimta du tūkstančiai aštuntų metų balandžio penkioliktą dieną Briuselyje.

Kelt Brüsszelben, a kétezer-nyolcadik év április havának tizenötödik napján.

Magħmul fi Brussell, fil-ħmistax-il jum ta' April tas-sena elfejn u tmienja.

Gedaan te Brussel, de vijftiende april tweeduizend acht.

Sporządzono w Brukseli, dnia piętnastego kwietnia roku dwa tysiące ósmego.

Feito em Bruxelas, em quinze de Abril de dois mil e oito.

Adoptat la Bruxelles, cincisprezece aprilie două mii opt.

V Bruseli dňa pätnásteho apríla dvetisícosem.

V Bruslju, dne petnajstega aprila leta dva tisoč osem.

Tehty Brysselissä viidentenätoista päivänä huhtikuuta vuonna kaksituhattakahdeksan.

Som skedde i Bryssel den femtonde april tjugohundraåtta.

Za Europsku zajednicu За Европейската общнoст Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapen